b'\n_START_ARTICLE_\nBoer\n_START_SECTION_\nSavyb\xc4\x97s ir eksterjeras\n_START_PARAGRAPH_\nTai m\xc4\x97sin\xc4\x97s veisl\xc4\x97s o\xc5\xbekos. Jos tinkamos ir kergimui su kitomis o\xc5\xbekomis m\xc4\x97sos gavimo tikslais. Boer o\xc5\xbekos baltos spalvos, turi tvirt\xc4\x85 galv\xc4\x85, dideles rusvas ar m\xc4\x97lynas akis, lengvai i\xc5\xa1lenkt\xc4\x85 nos\xc4\xaf, burna suformuota i\xc5\xa1 gerai i\xc5\xa1sivys\xc4\x8diusi\xc5\xb3 \xc5\xbeandikauli\xc5\xb3. Ausys ilgos, pla\xc4\x8dios ir nukarusios, kaip Anglo-Nubian o\xc5\xbek\xc5\xb3. Tai paklusnios, greitai augan\xc4\x8dios o\xc5\xbekos, didelio vislumo lyginant su kitomis o\xc5\xbekomis. Subrendusios Boer o\xc5\xbekos sveria 90\xe2\x80\x93100 kg, o o\xc5\xbeiai 110\xe2\x80\x93135 kg. Ne apipjaustytoms o\xc5\xbekoms ragai apval\xc5\xabs, tamsaus atspalvio, ties\xc5\xabs arba plok\xc5\xa1ti, kurie veikia kaip "\xc5\xa1aldymo prietaisas", sujungdamas galvoje sinuso ertmes. Kraujagysli\xc5\xb3 tinklas raguose reguliuoja k\xc5\xabno temperat\xc5\xabr\xc4\x85. Trumpi, blizgantys plaukai. Kojos tvirtos su ai\xc5\xa1kiai i\xc5\xa1reik\xc5\xa1tais s\xc4\x85nariais. Liemuo ilgas ir platus, pasturgalis taip pat ilgas. Gerai suformuotas te\xc5\xa1muo turi nema\xc5\xbeiau du funkcionuojan\xc4\x8dius spenius kiekviename \xc5\xa1one. Veisl\xc4\x97s pavadinimas kilo i\xc5\xa1 voki\xc5\xa1ko \xc5\xbeod\xc5\xbeio "Boer", kuris rei\xc5\xa1kia "fermeris". O\xc5\xbekos yra greitai u\xc5\xbeaugan\xc4\x8dios ir subr\xc4\x99stan\xc4\x8dios ir tai jas daro populiariausiomis m\xc4\x97sin\xc4\x97mis o\xc5\xbekomis visame pasaulyje. Jos puikiai prisitaiko prie bet kokio klimato ir yra atsparios ligoms.'